સરદાર બ્રિજ બન્યો ત્યારે રાત્રિના સમયે મોટા ભાગના લોકો ફરવા માટે સરદાર બ્રિજ પર જ પહોંચી જતા હતા. તેના કારણે કેટલીક વખત ટ્રાફિકની સમસ્યા પણ સર્જાતી હતી. જ્યારે સરદાર બ્રિજ વાઇડનિંગ કરવાની કામગીરી ચાલતી હોવાથી તેના પર લોકો બેસી શકતા નહોતા. હવે જિલાની બ્રિજ શરૂ થવાની સાથે જ રાત્રિના સમયે હરવાફરવા માટેનું નવું ડેસ્ટિનેશન બની રહેશે. બ્રિજનું ઉદઘાટન થતાં જ રાત્રિના સમયે જિલાની બ્રિજ પર રીતસર લોકોની ભીડ જોવા મળી છે.